32003R1303
L 185/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1303/2003 AL COMISIEI
din 23 iulie 2003
de modificare a Regulamentului (CE) nr. 896/2001 de stabilire a normelor de aplicare a Regulamentului (CEE) nr. 404/93 al Consiliului în ceea ce privește regimul de import al bananelor în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (1), modificat ultima dată de Regulamentul (CE) nr. 2587/2001 (2), în special articolul 20,
întrucât:
(1)
Regulamentul (CE) nr. 896/2001 al Comisiei (3), modificat ultima dată de Regulamentul (CE) nr. 323/2003 (4), stabilește normele de aplicare privind gestionarea contingentelor tarifare la import prevăzute la articolul 18 alineatul (1) din Regulamentul (CEE) nr. 404/93.
(2)
În conformitate cu articolul 8 alineatul (1) din Regulamentul (CE) nr. 896/2001, cererea de alocare a unui contingent anual a agenților netradiționali nu poate indica o cantitate mai mare de 12,5 % din cantitatea globală alocată anual comercianților netradiționali. Este necesar ca această cerere să fie însoțită de dovada constituirii unei garanții de 150 de EUR pe tonă pentru cantitatea solicitată.
(3)
Experiența în materie de aplicare a regimului de import al bananelor în Comunitate a arătat, pe de o parte, că volumul total alocat depășește de departe cantitatea de care dispun comercianții netradiționali și, pe de altă parte, că numărul de comercianți netradiționali crește continuu. Din acest motiv, un important procent de reducere se aplică fiecărei cereri de alocare anuală provenită de la comercianți netradiționali. Având în vedere aceste elemente, este necesar să se scadă procentul maxim stabilit în prezent la 12,5 %. Scăderea ține seama de diferențele de reducere de procent dintre cotele A și B, pe de o parte, și cota C, pe de altă parte, precum și de perspectivele de evoluție în materie de alocare pentru comercianții netradiționali.
(4)
Este necesar să se modifice Regulamentul (CE) nr. 896/2001 în consecință.
(5)
Măsurile prevăzute de prezentul regulament sunt în conformitate cu avizul Comitetului de gestionare a bananelor,
ADOPTĂ PREZENTUL REGULAMENT:
Articolul 1
La articolul 8 alineatul (1) litera (a) al doilea paragraf din Regulamentul (CE) nr. 896/2001, termenul „12,5 %” se înlocuiește cu termenii „5 %”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 iulie 2003.